《予辛酉春哭钟松岩于馀杭灵溪壬戌春于江州马》
宋代·董嗣杲

去春哭钟子，奔走馀杭路。
今春哭田生，栖迟九江渡。
在家在客哭，两友两春讣。
伊谁夺天年，有天不可籲。
老泪无由制，立见眼隔雾。
风晴江气暖，日夕山色暮。
仿佛怀清扬，同游散幽步。
百年屈指顷，浮生草头露。
凭高悄无人，我鬓亦非故。
何当归西湖，往拜二公墓。

作者简介：董嗣杲，字明德，号静传，杭州（今属浙江）人。理宗景定哭榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。